EkBass/fiwiki-20250220-pages-articles huggingface dataset:
Wild Taiga Finland

Wild Taiga on matkailupalveluita Kainuussa tarjoava verkosto. Se on myös rekisteröity tuotemerkki, jonka omistaa Idän Taiga ry. Tuotemerkin käyttöoikeus on Idän Taiga -matkailuyhdistykselle yhteismarkkinointimaksua maksavilla jäsenillä sekä kunnilla. == Historia ja nykypäivä == Idän Taiga ry perustettiin vuonna 2004. Sen tehtävänä on matkailun tuotekehitys sekä yhteismarkkinointi kotimaassa ja ulkomailla Wild Taiga -tuotemerkin alla. Lisäksi yhdistys edistää jäsentensä välistä yhteistoimintaa ja parantaa toimialan ammatinharjoittamiseen liittyviä etuja. Yhdistyksen jäsenyritysten määrä on kasvava, vuonna 2010 mukana toiminnassa on 61 yksityistä pien- ja perheyritystä, jotka edustavat majoitus-, ravintola- ja ohjelmapalveluja sekä tapahtumia. Wild Taiga valittiin vuonna 2008 Suomen nousevaksi matkailukohteeksi Euroopan komission järjestämässä vuosittaisessa European Destinations of Excellence -kilpailussa. Suomi osallistui kisaan ensimmäistä kertaa. Myös Suomen Matkailutoimittajien Kilta palkitsi kohteen median suosikkina. Wild Taigasta arviointiryhmä toteaa muun muassa seuraavaa: ”Kohteen ydin on paikallinen arjen kulttuuri ja elämäntapa, jonka yksi vahva ulottuvuus on luontosuhde. Kohteessa on hyödynnetty paikallista kulttuurista tietoa ja mukana on vahvoja kulttuuri- ja taidetapahtumia ja muita kulttuurisia osatekijöitä. Kohde edustaa uudenlaista ja verkostomaista toimintatapaa. Kohde on selkeästi organisoitunut ja pyrkii suunnitelmallisesti kohti yhdessä laadittuja tavoitteita, joiden saavuttamista seurataan. Kohde toimii kestävällä tavalla suhteessa ympäristöön ja huomioi ekologista kestävyyttä edistävät toimet.” == Alueen sijainti == Paikalliset elävät läheisessä suhteessa luontoon. Alue sijaitsee samalla paikalla kun vuoteen 1595 asti sijainnut Venäjän raja, sekä sen kansainvälinen raja-asema Vartius, jonka kautta Venäjälle suuntautuu JuminkeonOKM 2 organisoimia kulttuurimatkoja Venäjän runonlaulukyliin, sekä Suomen ja Venäjän välinen rajan ylittävä Ystävyyden PuistoYmpäristökeskus. ==Lähteet== ==Aiheesta muualla== * Wild Taigan verkkosivut Luokka:Kainuu
Asuntoviljelystila

Asuntoviljelystila oli Suomen asutustoimintaan liittyvä, vuonna 1958 annettuun maankäyttölainsäädäntöön perustuva tai maanhankintalain nojalla muodostettu pientila. Sillä harjoitetun maatalouden katsottiin tarjoavan elannon omistajalle perheineen. Tilalla oli niin paljon valmista maatalousmaata ja maatalouteen soveltuvaa raivaamatonta maata, että jatkuvan erikoismaatalouden harjoittaminen oli mahdollista. Erikoismaataloutta on esimerkiksi puutarhaviljely ja turkistarhaus. Asuntoviljelystilan pinta-ala oli enintään neljä muunnettua peltohehtaaria. Tilalla saattoi erityisistä syistä olla hieman enemmänkin maata eli tilusalaa.Uusi tietosanakirja, Tietosanakirja oy 1960–1966, hakusana asuntoviljelystila. Asuntoviljelystilan lähikäsitteitä ovat olleet asuntotila, asuntotontti, asutustila ja viljelystila. ==Lähteet== Luokka:Suomen asutustoiminta
KNM Fridtjof Nansen (F310)

KNM Fridtjof Nansen (runkonumero F310) on Norjan laivaston Fridtjof Nansen -luokan fregatti, joka on otettu palvelukseen 5. huhtikuuta 2006. == Valmistus == Alus tilattiin 23. kesäkuuta 2000Waters, Conrad s. 122 Navantialta Ferrolista Espanjasta, missä köli laskettiin 9. huhtikuuta 2003. Alus laskettiin vesille 3. kesäkuuta 2004 ja luovutettiin Norjan laivastolle 5. huhtikuuta 2006.Worldwarships.com == Palvelus == Norjan hallitus päätti 26. helmikuuta 2009 lähettää Fridtjof Nansenin Adeninlahdelle Atalanta-operaatioon eli Euroopan unionin Somalian rannikon merirosvojen vastaiseen operaatioon. Alus liittyi alueella olleisiin aluksiin elokuussa 2009. Alukselle ei ollut operaation ajaksi sijoitettu helikopteria, mikä johtui lähinnä helikopterien toimituksen viiveistä. Niiden sijaan aluksella oli kaksi nopeaa kumivenettä. Alus joutui marraskuussa tulitaisteluun tutkittaessa valvonta-alueella tavattua kalastusvenettä. == Lähteet == * === Viitteet === Luokka:Fridtjof Nansen -luokan fregatit
Gor-luokka (tykkivene)

Gor-luokka oli Norjan laivaston kahden 2. luokan tykkiveneen muodostama alusluokka, jonka alukset valmistettiin vuosina 1884-1887. Alukset olivat pieniä ja ketteriä. Niiden aseistuksena oli yksi iso tykki, joka vastasi ajan taistelulaivojen pääaseita, sekä muutama pienempi tykki itsepuolustukseksi. Luokan alukset olivat ensimmäisiä Norjassa valmistettuja teräksisiä aluksia. Hieman ennen ensimmäistä maailmansotaa alukset muutettiin vuonna 1914 miinalaivoiksi. Muutostöiden aikana niiden raskas tykki korvattiin uudenaikaisemmalla 120 mm tykillä ja lisäksi yksi yhden naulan (37 mm) tykki korvattiin tehokkaammalla 57 millimetrin (Tyr) tai 76 millimetrin (Gor) tykillä. Raskaiden tykkien poiston jälkeen aluksille kyettiin kuormaamaan mielekäs määrä miinoja.Conway's 1906-1921 s. 348 Alukset olivat edelleen palveluksessa Saksan hyökätessä maahan huhtikuussa 1940 ja ne viettivät sodan Saksan laivastossa. Sodan päätyttyä alukset palautettiin Norjalla, joka myi alukset vuonna 1946.Conway's 1922-1946 s. 379 == Alukset == Gor-luokan tykkiveneet Nimi Telakka Kölinlasku Vesille Valmis Kohtalo KNM Gor Laivastontelakka, Horten - 7. toukokuuta 1884 - myyty 1946 KNM Tyr Laivastontelakka, Horten - 16. maaliskuuta 1887 - myyty 1946 == Lähteet == * * * ===Viitteet=== *
Lin

Lin-nimisiä henkilöitä: * Lin, oik. Ángel Velasco Marugán (s. 1986), espanjalainen futsalpelaaja * Lin Biao (1907–1971), kiinalainen poliitikko ja sotilasjohtaja * Lin Dan (s. 1983), kiinalainen sulkapalloilija ja olympiavoittaja * Lin Dechang, Ke Hua (1915–2019), kiinalainen diplomaatti * Lin Hallberg (s. 1956), ruotsalainen kirjailija * Lin Huiyin (1904–1955), kiinalainen arkkitehti ja kirjailija * Lin Li (s. 1970), kiinalainen uimari ja olympiavoittaja * Lin Li-hui, Shu Qi (s. 1974/1976), hongkongilais- taiwanilainen näyttelijä ja malli * Lin-Manuel Miranda (s. 1980), yhdysvaltalainen näyttelijä säveltäjä ja näytelmäkirjailija * Lin Mo (n. 960–988), kiinalainen tähtitieteen ja lääketieteen tuntija, joka antoi aiheen merenjumalatar Mazun kulttiin * Lin Qingfeng (s. 1989), kiinalainen painonnostaja ja olympiavoittaja * Lin Sen (1867–1943), Kiinan presidentti * Lin Wood, oik. Lucian Lincoln Wood (s. 1952), yhdysvaltalainen juristi * Lin Xili, Cecilia Lindqvist (1932–2021), ruotsalainen sinologi, kirjailija, valokuvaaja ja muusikko* Lin Yih-Chih (s. 1972), taiwanilainen lyhytkasvuinen kirjailija ja yhteiskunnallinen aktivisti * Lin Ying-meng (s. 1983), taiwanilainen poliitikko * Lin Yu-chang (s. 1971), taiwanilainen poliitikko ja ministeri * Lin Yuping (s. 1992), kiinalainen jalkapalloilija * Lin Yutang (1895–1976), kiinalais-yhdysvaltalainen kirjailija * Lin Yu-ting (s. 1995), taiwanilainen nyrkkeilijä ja maailmanmestari * Lin Zexu (1785–1850), kiinalainen virka- ja valtiomies * Lin Zhongzai (s. 1981), kiinalainen pistooliampuja * Ariel Lin (s. 1982), taiwanilainen näyttelijä ja laulaja * Brigitte Lin, Lin Ching Hsia (s. 1954), taiwanilainen näyttelijä * Jeremy Lin (s. 1988), yhdysvaltalainen koripalloilija * Justin Lin (s. 1973), taiwanilainen elokuvaohjaaja, tuottaja ja käsikirjoittaja * Lu Lin (s. 1969), kiinalainen pöytätennispelaaja * Ma Lin (s. 1980), kiinalainen pöytätennispelaaja * Maya Lin (s. 1959), yhdysvaltalainen arkkitehti * Qian Lin (s. 1991), kiinalainen muusikko * Ruby Lin (s. 1976), taiwanilainen laulaja * Tao Lin (s. 1967), kiinalais-suomalainen runoilija, kirjailija ja taiteilija * Xia Lin, Faye Wong (s. 1969), kiinalainen laulaja, lauluntekijä ja näyttelijä * Zhu Lin (s. 1984), kiinalainen sulkapalloilija * Zhu Lin (s. 1994), kiinalainen tennispelaaja.
Kompleksometrinen indikaattori

Kompleksometrinen indikaattori eli metalli-ioni-indikaattori on väriaine, joka muuttaa väriään muodostaessaan kompleksin metalli-ionin kanssa. Tällaisia yhdisteitä käytetään analyyttisessä kemiassa indikaattoreina kompleksometrisissä titrauksissa. ==Periaate== Kompleksometrinen indikaattori sitoutuu näytteen sisältämiin metalli-ioneihin muodostaen värillisen liuoksen. Kun näytettä titrataan kompleksinmuodostajalla, joka useimmiten on EDTA eli etyleenitetramiinietikkahappo, vapautuu indikaattori kompleksista metallin muodostaessa kelaatin EDTAn kanssa. Tämän vapautuneen indikaattorin väri on erilainen kuin metalliin sitoutuneen indikaattorin väri ja näin havaitaan titrauksen loppupiste. Jotta indikaattori toimisi, täytyy sen metallikompleksin olla vesiliukoinen. Indikaattorin tulee myös sitoutua metalliin heikommin kuin EDTA, koska muulloin se ei vapaudu lisättäessä titrausliuosta eikä värinmuutosta havaita. Tämän vuoksi esimerkiksi eriokromimusta T ei sovellu kuparin, koboltin, kromin, nikkelin tai raudan suoraan kompleksometriseen titraukseen. Takaisintitrauksessa sitä kyllä voidaan käyttää. Indikaattorin olisi myös hyvä muodostaa kompleksi metallin kanssa suhteessa 1:1. Monien kompleksometristen indikaattorien väri muuttuu myös pH:n vaikutuksesta ja titraus suoritetaan pH-alueella, jossa sitoutuneen indikaattorin ja vapaan indikaattorin värit poikkeavat toisistaan riittävästi. ==Kompleksometrisiä indikaattoreita== Indikaattori Väri vapaana Väri sitoutuneena Määritettävät alkuaineet Eriokromimusta T Punainen, pH < 5,5 Sininen, pH 7-11 Oranssi, pH > 11,5 Viininpunainen Ca, Mg, Zn, Mn, Cd, Fe, Co, Al, Cu, Ni, Hg, Pt, Ba Mureksidi Punavioletti, pH < 9,5 Violetti, pH 9-11 Sininen, pH > 11 Oranssi (Cu), keltainen (Ni, Co), punainen (Ca) Cu, Ni, Co, Ca Kalmagiitti Punainen, pH <5 Sininen pH 7-9 Punaoranssi, pH> 11,4 Viininpunainen Samat kuin Eriokromi T:llä Ksylenolioranssi Happamissa olosuhteissa keltainen, hyvin emäksisessä liuoksessa violetti Punainen Bi, Th, Zn, Cd, Co, Pb, Hg Pyrokatekolivioletti Punainen, pH<1,5 Keltainen, pH 2-6 Violetti, pH 7 Sininen, pH < 10,6 Sininen Bi, Th, Al, Cd, Fe. Co, Ni, Mn, Mg, Zn Kromatsuroli S Sinivioletti Oranssi Al, Fe, Cu, Zn HHSNNA Sininen emäksisissä olosuhteissa Viininpunainen Ca Tymolisininen Harmaa, pH 10-12 Sininen Cd, Hg, Pb, Zn Metyylisininen Keltainen, pH 4-5 Sininen Cd, Hg, Pb, Zn Hydroksinaftolisininen Sininen, pH 12-13 Vaalean punainen Ca ==Lähteet== Luokka:Indikaattorit
KNM Vale (1874)

KNM Vale oli Norjan laivaston vuonna 1874 vesillelaskettu Vale-luokan 2. luokan tykkivene. == Valmistus == Alus tilattiin Hortenin laivastontelakalta ja se laskettiin vesille 14. huhtikuuta 1874. Alus otettiin palvelukseen vielä samana vuonna. == Palvelus == Alus muutettiin vuosina 1911–1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,5 tuuman suustaladattava tykki 120 millimetrin perästä ladattavalla tykillä. Muutoksen ansiosta alus kykeni vastaanottamaan 50 miinaa ja samalla miehistön tarve väheni kymmenellä.Conway's 1906-1921 s. 348 Saksan hyökättyä Norjaan alus hylättiin 5. toukokuuta 1940 Kjelkenesiin Sognfjordissa, minkä jälkeen se palveli toisen maailmansodan Saksan laivastossa. Saksan antauduttua ja Euroopan sotatoimien päätyttyä alus palautettiin Norjalle, joka myi sen romutettavaksi vuonna 1946.Conway's 1922-1946 s. 379 == Lähteet == * * * ===Viitteet=== Luokka:Norjan laivaston Vale-luokan tykkiveneet
KNM Vale

KNM Vale on ollut kolmen Norjan laivaston aluksen nimenä. *KNM Vale (1843), kuunari *KNM Vale (1874), Vale-luokan tykkivene *KNM Vale (N53), miinalaiva
Dumpling

Dumpling voi tarkoittaa seuraavia ruokalajeja: *myky *knöödeli *pelmeni
Johann Hübner

Johann Hübner (17. maaliskuuta 1668 Türchau Zittaun lähellä – 21. toukokuuta 1731 Hampuri) oli saksalainen maantieteilijä. Hübner oli rehtorina Merseburgissa vuodesta 1694 ja Hampurissa vuodesta 1711 ja työskenteli maantieteen opetuksen hyväksi. Hän puhui kriittisesti Ruotsista, ruotsalaisista ja Pohjoismaiden ilmastosta. Ruotsin ilmasto jakaantuu hänen mukaansa yhdeksänkuukautiseen kylmään talveen ja kaksikuukautiseen kuumaan kesään. Tämän kaltainen ilmasto ei suosi maanviljelystä, kaupantekoa ja teollisuutta. Hübnerin ajatukset saivat kritiikkiä Gudmund Strömwallilta. == Lähteet == * Carl Frängsmyr, Klimat och karaktär. Naturen och människan i sent svenskt 1700-tal. Stockholm 2000 * Svensk uppslagsbok 13. Malmö 1932 Luokka:Saksalaiset maantieteilijät Luokka:Sukututkijat Luokka:Vuonna 1668 syntyneet Luokka:Vuonna 1731 kuolleet
Ust-Labinsk

Ust-Labinsk () on kaupunki Krasnodarin aluepiirissä Venäjällä. Se sijaitsee Kubaniin laskevan Labajoen suussa 62 kilometriä Krasnodarista koilliseen. Kaupunki on Ust-Labinskin piirin keskus. Sen kautta kulkee Kavkazskajan ja Krasnodarin välinen rautatie. Asukkaita on 41 800 henkeä (vuonna 2010). Paikkakunta on saanut alkunsa Ust-Labinskajan kasakkakylästä. Vuonna 1958 siitä tuli kaupunki. Nykyään se on maatalousalueen keskus, jossa toimii lähinnä elintarviketeollisuutta. Lähistöllä harjoitetaan maakaasun tuotantoa. ==Lähteet== ==Aiheesta muualla== * Ust-Labinskin piirin sivusto Luokka:Krasnodarin aluepiirin kaupungit
Uuden auringon kirja

Uuden auringon kirja on Gene Wolfen romaani, joka ilmestyi neljässä osassa vuosina 1980–1983. Osat ovat Kiduttajan varjo (The Shadow of the Torturer, 1980), Sovinnontekijän kynsi (The Claw of the Conciliator, 1981), Liktorin miekka (The Sword of the Lictor, 1982) ja Autarkin linnoitus (The Citadel of the Autarch, 1983). Sarjaan lasketaan usein myös suomentamaton kooda The Urth of the New Sun (1987), joka jatkaa tarinaa useita vuosia Autarkin linnoituksen tapahtumien jälkeen. == Suomennokset == * * * * == Aiheesta muualla == * A. L. Sirois: The Book of the New Sun Volume I: Shadow and Claw. The SF Site 2001. * James Schellenberg: Review of Gene Wolfe's The Book of the New Sun. Challenging Destiny. * Peter Wright: Mapping a Masterwork: A Critical Review of Gene Wolfe’s The Book of the New Sun. Ultan's Library. * Alison Flood: The Book of the New Sun: science fiction's Ulysses? The Guardian, Booksblog 23.11.2009. Luokka:Yhdysvaltalaiset tieteisromaanit Luokka:Yhdysvaltalaiset fantasiaromaanit
Chicago Stags

Chicago Stags oli vuosina 1946–1950 toiminut NBA-seura. Seura pelasi parhaimmillaan sarjan loppuotteluissa. == Historia == Seura perustettiin vuonna 1946. Joukkueen ensimmäiseksi päävalmentajaksi palkattiin yliopistovalmentaja Harold Olsen. Sarjan ensimmäisellä kaudella Stags sijoittui konferenssinsa ensimmäiseksi St. Louis Bombersin kanssa. Tämän takia pelattiin ylimääräinen ottelu, jonka Chicago voitti. Koska tuolloin konferenssien voittajat kohtasivat toisensa heti pudotuspeleissä, ei voitosta ollut joukkueella hyötyä. Ensimmäisellä pudotuspelikierroksella Chicago voitti Red Auerbachin valmentaman Washington Capitolsin voitoin 4–2 ja eteni loppuotteluihin. Joukkue hävisi kolme ensimmäistä ottelua Philadelphia Warriorsille ja lopulta koko ottelusarjan voitoin 4–1. Kauden jälkeen Chicago hankki tähdistöjoukkueeseen valitun Stan Miasekin. Kausi 1947–1948 sujui joukkueelta edelliskautta huonommin ja lopputuloksena oli 28 voittoa ja 20 tappiota. Koska sarja oli tasainen, olivat myös Baltimore Bullets ja Boston Celtics samoissa pistelukemissa. Tämän takia Chicago pelasi molempia joukkueita vastaan yhden pelin. Stags voitti Washingtonin, mutta hävisi Baltimorelle, jolloin seura sai pudotuspeleissä vastaansa Boston Celticsin. Chicago eteni välieriin voitettuaan Celticsin otteluvoitoin 2–1, mutta välierissä joukkue hävisi Baltimorelle suoraan voitoin 2–0. Ennen seuraavaa kautta Stags kutsui afroamerikkalaisia pelaajia try-outille ja lopulta kuusi pelaajaa palkattiin joukkueeseen. Stags olikin ensimmäisiä joukkueita, johon palkattiin värillisiä pelaajia. Seuran kahtena viimeisenä kautena joukkue eteni aina pudotuspeleihin, mutta putosi divisioonan välierissä pois. Kauden 1949–1950 jälkeen seuran toiminta lopetettiin, koska kaupungissa joukkueeseen ei osoitettu tarpeeksi kiinnostusta. Stagsilla oli vielä muun muassa Bob Cousyn pelioikeudet, jotka luovutettiin lopulta Boston Celticsille. == Lähteet == == Aiheesta muualla == *Basketball-Reference Luokka:Yhdysvaltalaiset koripalloseurat Luokka:Chicagon urheilu
Arokierijä

Arokierijä tai -kieriäinen on kuivunut kasvi, joka leviää maanpintaa pitkin pyörien tuulen mukana. Kierijä muodostuu, kun kuoltuaan kasvi irtoaa juurestaan ja lähtee levittämään siemeniään. Kierijä voi muodostua myös kuihtuneesta kukinnosta. Arokierijät ovat tyypillisiä kuivilla arotasangoilla eri puolilla maailmaa. Ne tunnetaan hyvin varsinkin Yhdysvaltojen keski- ja länsiosista, missä esiintyy monia revonhäntäkasveihin kuuluvia arokierijälajeja. Erikoisuutensa vuoksi tunnetaan jerikonruusu ja peikonmähkä, sillä kasvit eivät välttämättä ole kuolleita, vaan äärimmäisessä lepotilassa kuivina palloina. Suomessa tavatuista kasvilajeista arokierijälajeja ovat esimerkiksi unkarinpernaruoho (Sisymbrium altissimum) ja idänotakilokki (Salsola tragus). Unkarinpernaruoho leviää Helsingissä merenrannoilta luodoille jäätä pitkin pyörien.Kurtto, A. & Helynranta, L. 1998: Helsingin kasvit: kukkivilta kiviltä metsän syliin. ISBN 951-570-406-5. == Lähteet == == Aiheesta muualla == * * Luokka:Kasviekologia Luokka:Kasvimorfologia
Vivi-Anne Hultén

Vivi-Anne Tholand (ent. Theslof, o.s. Hultén, 25. elokuuta 1911 Antwerpen, Belgia – 15. tammikuuta 2003 Newport Beach, Kalifornia, Yhdysvallathttp://query.nytimes.com/gst/fullpage.html?res=9C02E1DD1739F936A15752C0A9659C8B63) oli ruotsalainen taitoluistelija ja olympiamitalisti. Hultén saavutti naisten yksinluistelussa olympiapronssia Garmisch-Partenkirchenissa 1936. Lake Placidissa 1932 hän oli viides. MM-kilpailuista Hultén saavutti yhden hopean ja kolme pronssia sekä EM-kilpailuista kaksi pronssia. Kultamitalit menivät kyseisissä kilpailuissa joko norjalaiselle Sonja Henielle tai brittiläisille Cecilia Colledgelle ja Megan Taylorille. Ruotsin mestaruuden Hultén voitti viisi kertaa. Hultén avioitui suomalaistaustaisen painonnostaja Gene Theslofin kanssa, jonka kanssa hän oli myös esiintynyt ammattilaisnäytöksissä. He muuttivat myöhemmin Yhdysvaltoihin, missä Vivi-Anne menehtyi vuonna 2003 91 vuoden iässä.http://www.independent.co.uk/news/obituaries/vivianne- hulten-729993.html == Lähteet == * Vivi-Anne Hultén – Sports Reference LLC. ===Viitteet=== Luokka:Ruotsalaiset taitoluistelijat Luokka:Ruotsalaiset olympiamitalistit Luokka:Amerikanruotsalaiset Luokka:Vuonna 1911 syntyneet Luokka:Vuonna 2003 kuolleet
Kazuyoshi Oimatsu

Kazuyoshi Oimatsu (, 30. lokakuuta 1911 Tonami – 24. maaliskuuta 2001) oli japanilainen taitoluistelija. Oimatsu osallistui Lake Placidin vuoden 1932 ja Garmisch-Partenkirchenin vuoden 1936 talviolympialaisiin. Lake Placidissa hänen sijoituksensa oli yhdeksäs ja Garmisch-Partenkirchenissa 20:s. Osallistuminen kilpailuun Lake Placidissa yhdessä toisen miesyksinluistelijan Ryūichi Obitanin kanssa oli Japanin ensiesiintyminen olympialaistaitoluistelussa. MM-kilpailuissa Oimatsu sijoittui vuonna 1932 seitsemänneksi ja vuonna 1936 15:nneksi. Euroopan-mestaruuskilpailuissa Oimatsu sijoittui vuonna 1936 yhdeksänneksi. == Lähteet == * Kazuyoshi Oimatsu – Sports Reference LLC. Luokka:Japanilaiset taitoluistelijat Luokka:Vuonna 1911 syntyneet Luokka:Vuonna 2001 kuolleet
IG-88

IG-88 on kuvitteellinen salamurhaajarobotti George Lucasin luomassa Tähtien sota -trilogiassa. IG-88 on IG-sarjan salamurhaajadroidi, jonka kehitti Holowan Laboratories. IG-88 muistuttaa magnavartijadroidia, jota kenraali Grievous käytti kloonisotien aikana ja IG-Lancerdroidia jota palkkionmetsästäjä Durge käytti. IG-88:asta tuli myöhemmin yksi galaksin pahamaineisimmista salamurhaajista, mutta se oli kuitenkin vain peite sen suunnitelmille aloittaa droidien vallankumous. Vain neljä, identtistä tämän mallista droidia valmistettiin. Originaalidroidin aktivoituessa se kääntyi laboratorion työntekijöitä vastaan, ja tappoi heidät. Tämän jälkeen se asensi oman mielensä muihin IG-88-droideihin, ja ne pakenivat tutkimuskeskuksesta. Droidin tappojen takana on mahdollisesti sen mielen epätäydellinen kehittyminen. Droidimalli oli mallin IG-86 seuraaja. == Muita Tähtien sodan tappajadroideja == *HK-47 *ASN-121 *Guri Luokka:Tähtien sodan alukset ja laitteet en:List of Star Wars characters#I sv:Prisjägare i Star Wars#IG-88
High Priestess

High Priestess on Uriah Heepin kappale vuodelta 1971. Salisbury-albumilla julkaistu kappale kertoo onnelisuudesta, jonka voi saada aikaan yhdessäolemisesta.Salisbury- albumin Expanded De-Luxe Editionin kansilehtinen == Yleistä kappaleesta == Ken Hensley kirjoitti ”High Priestessin” ollessaan Saksassa syksyllä 1970.Salisbury- albumin Expanded De-Luxe Editionin kansilehtinen Kappale edustaa Salisbury- albumin raskainta puolta.Salisbury- albumin Expanded De-Luxe Editionin kansilehtinen Kappaleen säveltäjä Ken Hensley sanoikin sen olevan ”kiva ja kenties raskas”. Kappale julkaistiin Salisbury-albumin lisäksi myös singlenä, b-puolenaan kappale ”Time to Live”, joka sekin löytyy samalta albumilta. Kappaleen albumiversion kesto on 3 minuuttia ja 42 sekuntia, kun taas singleversion kesto on 3.38. Tämän version kappaleesta löytää Salisbury-albumin Expanded De-Luxe Editionilla.Salisbury- albumin Expanded De-Luxe Editionin kansilehtinen Kappaleesta on julkaistu vuonna 2002 yhtyeen The Lansdowne Tapes -kokoelma-albumilla vaihtoehtoisen miksauksen sisältävä versio. ”High Priestess” on julkaistu yhtyeen kokoelma- albumilla 20th Century Masters – The Millennium Collection: The Best of Uriah Heep, Loud, Proud & Heavy: The Best of Uriah Heep ja Easy Livin': Singles A's & B's. == Vastaanotto == ”High Priestessin” singlejulkaisun menestys oli heikkoa, sillä se ei yltänyt listoille.Salisbury- albumin Expanded De-Luxe Editionin kansilehtinen == Singlen sisältö == A-puoli # B-puoli # * == Lähteet == Luokka:Vuoden 1971 kappaleet Luokka:Uriah Heepin kappaleet
André-Alexander Weller

Tohtori André-Alexander Weller on saksalainen lintutieteilijä. Weller on tutkinut kolibreja ja luokitellut uudelleen joukon kolibrilajeja.Splits Hummingbirds Vuonna 1999 hän tutki Tringin museossa Englannissa olevan karibiansmaragdikolibrinäytteen, jonka John Gould oli kerännyt 1860, ja joka on ainoa maailmassa, ja vahvisti sen todellakin olevan kyseinen laji, mistä oli esitetty epäilyjä.BirdLife Weller on yksi Handbook of the Birds of the World (1999) lintukirjasarjan kirjoittajista.HBW Weller työskentelee Bonnissa Alexander Koenig Zoological Research Institute and Museum of Zoologyn lintutieteen osastolla, trooppisten lintujen biologian ja fylogenian tutkimusryhmässä.Ornitologia Neotropical 11:143-154, 2000 == Lähteet == Luokka:Saksalaiset ornitologit Luokka:Syntymävuosi puuttuu Luokka:Elävät henkilöt
Nokia C6-01

Nokia C6-01 on matkapuhelinvalmistaja Nokian 4. marraskuuta 2010 julkaisema älypuhelin, joka toimii Symbian^3 -käyttöjärjestelmällä. Puhelimessa on muun muassa kahdeksan megapikselin kamera hd-videokuvauksella ja 3,2 tuuman AMOLED- kosketusnäyttö. Puhelimessa on uusi ClearBlack-näyttö, jonka ansiosta näytön kuva näkyy hyvin eri kulmista katsoen. Puhelimen valmistuksessa on käytetty kierrätettyä metallia. == Tietoja == *Nokia Kartat 3.0 *Nokia Kauppa *Laskin, kalenteri, tehtäväluettelo, ääninauhuri, muistio *GPS/A-GPS-paikannus *Nokia Mail-sähköposti *Nokia Messaging 3.0 *Internetselain *VGA-tasoinen (640 × 480) videopuhelukamera puhelimen etupuolella *Broadcom BCM2727 GPU *Värivaihtoehdot: hopeanharmaa ja musta == Lähteet == *Nokia C6-01 tuoteseloste – Nokian omat sivut *Nokia C6-01 – GSMArena === Viitteet === == Aiheesta muualla == * Käyttöohjeet * Nokia C6-01 – Tuki C6-01 Nokia C6-01 Luokka:Symbian-pohjaiset laitteet Luokka:Vuoden 2010 matkapuhelimet
Amine Nejmi

Mohammed Amine Nejmi (s. 8. toukokuuta 1981 Settat, Marokko) on marokkolainen jalkapalloilija, pelipaikaltaan puolustaja. == Aiheesta muualla == * Mohamed Amine Najmi Goalzzissa Luokka:Marokkolaiset jalkapalloilijat Luokka:Vuonna 1981 syntyneet Luokka:Elävät henkilöt
Edward C. Dickinson

Edward C. Dickinson on brittiläinen lintutieteilijä. Dickinson on toimittanut erään modernin lintutieteen perusteoksista, The Howard and Moore Complete Checklist of the Birds of the World, kolmannen ja korjatun painoksen vuonna 2003 (Christopher Helm, Lontoo, 1040 sivua).Remsen Lab Dickinson on kirjoittanut useita lintukirjoja ja tieteellisiä artikkeleita. == Teoksia == * Birds of South-East Asia, yhdessä Ben F. Kingin kanssa (1975) * A Field Guide to the Birds of South East Asia (Collins Pocket Guide), yhdessä Ben F. Kingin ja Martin Woodcockin kanssa (1982) * A Guide to the Birds of Philippines, yhdessä Robert Kennedyn, Pedro C. Gonzalesin, Hector Mirandan ja T. Fisherin kanssa; Oxford University Press. (2000) == Lähteet == Luokka:Brittiläiset ornitologit
Aasheesh Pittie

Aasheesh Pittie (s. 1961) on intialainen lintutieteilijä. Pittie on valmistunut kauppatieteiden kandidaatiksi Osmanian yliopistosta Hyderabadissa. Elämäntyönsä hän on kuitenkin tehnyt lintutieteen parissa. Hän on julkaissut useita tieteellisiä artikkeleita Intian ja Etelä-Aasian linnustosta. Hän on ollut toimittamassa useita eri lintutieteellisiä lehtiä, ja on yksi Indian Birds aikakausjulkaisun toimittajista. Hänelle on myönnetty monia kunnianosoituksia. == Lähteet == *Indian Birds Luokka:Intialaiset ornitologit Luokka:Vuonna 1961 syntyneet Luokka:Elävät henkilöt
Eduardo Avaroan suojelualue

Eduardo Avaroan suojelualue on luonnonsuojelualue Bolivian lounaisosassa . Se sijaitsee Andeilla lähellä Salar de Uyunin suola-aavikkoa. Puistossa on kylmää ja kuivaa. Siellä on geysireitä, kuumia lähteitä ja mineraalien värjäämiä järviä. Siellä tavataan vikunjoiden ja laamojen laumoja sekä flamingoita. Tunnetuimmat flamingojen suosimat suolajärvet ovat Laguna Colorada ja Laguna Verde. == Lähteet == ==Aiheesta muualla== Luokka:Bolivian kansallispuistot
Hiidenkiven peruskoulu

Hiidenkiven peruskoulu myös Hiidis on koulu, joka sijaitsee Tapanilassa, Helsingissä. Koulu perustettiin vuonna 2004, kun Pohjois-Helsingin yläasteen koulu muutti Tapanilaan laajeten yhtenäiseksi peruskouluksi. Samalla Tapanilan ala-asteen oppilasmäärä pieneni. Se on saanut nimensä lähellä sijaitsevan Hiidenkivenpuiston mukaan. Koulu on yksi Helsingin suurimmista, siellä on lukuvuonna 2011–2012 760 oppilasta. Koulussa on pienille oppilaille tarkoitettu liikuntasali. 3.-9.-luokkien oppilaiden sisäliikuntatunnit pidetään lähellä sijaitsevassa Tapanilan urheilukeskuksessa. Pienten oppilaiden liikuntatunnit pidetään koulun omalla kentällä, luistelemassa käydään Kurranummen puistossa ja Salotien kentällä. Muuten ulkoliikuntatunnit pidetään läheisillä Salotien ja Moisiontien urheilukentillä. Koulun keskiön muodostavat ala-aulassa olevat ruokala ja kirjasto. Ruokailu tapahtuu kahdessa vuorossa. Koulussa on kaksi atk-luokkaa. Lisäksi oppilaiden käytössä on kannettavia tietokoneita ja osaan aineluokista on sijoitettu oppilaiden käyttöön useampia tietokoneita. Koulussa aloitti syksyllä 2009 ensimmäinen medialuokka, jonne oppilaat valittiin soveltuvuuskokeella. Syksyllä 2011 koulussa toimii medialuokka kaikilla luokka-asteilla 7-9. == Arkkitehtuuri == Koulu on jaettu luokkarykelmiin ns. apiloihin, joissa luokat sijaitsevat. Apilat on jaettu aihepiireittäin, vieraat kielet, matematiikka, äidinkieli, historia, luonnontieteet, taito- ja taideaineet. Toisessa kerroksessa sijaitsevat pienten oppilaiden kotiluokat, joita kutsutaan Toukolaksi. Koulun julkisivu on hyvin monivärinen, ja pääsisäänkäynnin yläpuolella on taideteoksin koristeltu katos. == Aiheesta muualla == * Hiidenkiven peruskoulun www-sivut Luokka:Helsingin peruskoulut Luokka:Tapaninkylä
KNM Uller (1876)

KNM Uller oli Norjan laivaston vuonna 1876 vesillelaskettu Vale-luokan 2. luokan tykkivene. == Valmistus == Alus tilattiin Hortenista laivastontelakalta ja se laskettiin vesille 21. heinäkuuta 1876. Alus otettiin palvelukseen vielä samana vuonna. == Palvelus == Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 120 millimetrin perästä ladattavalla tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.Conway's 1906-1921 s. 348 Saksan hyökättyä Norjaan alus vallattiin 9. huhtikuuta 1940 Kvarvenissä Bergenissä, minkä jälkeen se liitettiin Saksan laivastoon. Norjan meri- ilmavoimien lentokone upotti Saksan lipulla varustetun aluksen 30. toukokuuta Sognefjordiin.Conway's 1922-1946 s. 379 == Lähteet == * * * ===Viitteet=== Luokka:Norjan laivaston Vale-luokan tykkiveneet
KNM Brage

KNM Brage oli Norjan laivaston vuonna 1878 vesillelaskettu Vale-luokan 2. luokan tykkivene. == Valmistus == Alus tilattiin Hortenista laivastontelakalta ja se laskettiin vesille 1. marraskuuta 1878. Alus otettiin palvelukseen vielä samana vuonna. == Palvelus == Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.Conway's 1906-1921 s. 348 Saksan hyökätessä Norjaan vuonna 1940 Brage makasi palveluskelvottomana laivaston varastona Melsomvikissa Oslovuonossa, josta se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen romutettavaksi vielä samana vuonna.Conway's 1922-1946 s. 379 == Lähteet == * * * ===Viitteet=== Luokka:Norjan laivaston Vale-luokan tykkiveneet
KNM Nor (1878)

KNM Nor oli Norjan laivaston vuonna 1878 vesillelaskettu Vale-luokan 2. luokan tykkivene. == Valmistus == Alus tilattiin Hortenista laivastontelakalta ja se laskettiin vesille 23. lokakuuta 1878. Alus otettiin palvelukseen vielä samana vuonna. == Palvelus == Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.Conway's 1906-1921 s. 348 Saksan hyökätessä Norjaan Nor makasi palveluskelvottomana laivaston varastona Melsomvikissa Oslovuonossa, josta se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen vuonna 1949.Conway's 1922-1946 s. 379 == Lähteet == * * * ===Viitteet=== Luokka:Norjan laivaston Vale-luokan tykkiveneet
KNM Vidar (1878)

KNM Vidar oli Norjan laivaston vuonna 1882 vesillelaskettu Vale-luokan 2. luokan tykkivene. == Valmistus == Alus tilattiin Hortenista laivastontelakalta ja se laskettiin vesille 3. tammikuuta 1882. Alus otettiin palvelukseen vielä samana vuonna. == Palvelus == Alus muutettiin vuosina 1911-1912 hieman ennen ensimmäistä maailmansotaa miinalaivaksi, jolloin sen aseistusta kevennettiin korvaamalla raskas 10,6 tuuman suustaladattava tykki 150 millimetrin perästä ladattavalla tykillä. Lisäksi yksi aluksen yhden naulan tykeistä korvattiin tehokkaammalla 47 millimetrin tykillä. Kevenemisen seurauksena alus kykeni vastaanottamaan 50 miinaa ja samalla miehistön tarve väheni kymmenellä.Conway's 1906-1921 s. 348 Saksan hyökätessä Norjaan Vidar makasi palveluskelvottomana laivaston varastona Melsomvikissa Oslovuonossa, jossa se vallattiin 9. huhtikuuta 1940. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen vuonna 1947.Conway's 1922-1946 s. 379 == Lähteet == * * * ===Viitteet=== Luokka:Norjan laivaston Vale-luokan tykkiveneet
Imaginaerum (elokuva)

Imaginaerum on suomalais-kanadalainen musiikkifantasiaelokuva, joka perustuu Nightwish-yhtyeen samannimiseen albumiin, joka julkaistiin Suomessa 30. marraskuuta 2011 ja muualla maailmalla 2. joulukuuta 2011. Elokuvan kuvaukset alkoivat syksyllä 2011, ja sen ensi-ilta oli marraskuussa 2012.https://twitter.com/ImaginaerumNews/status/215558845685186561 Elokuvan ohjasi Stobe Harju ja sen tuotantoyhtiönä toimi Solar Films. == Juoni == Elokuva kertoo vanhasta dementiaa sairastavasta säveltäjästä Thomas "Tom" Whitmanista (Francis-Xavier McCarthy), joka unissaan palaa nuoruuteensa, jossa hänen nykyiset muistonsa sekoittuvat nuoren pojan fantasian sekä musiikin maailmaan. Palatessaan unimaailmaansa hän yrittää koota menneisyydessään olevia palasia pelastaakseen nykyisyytensä.Imaginaerum Elokuva == Näyttelijät== == Vastaanotto == Helsingin Sanomat luonnehti elokuvaa sekavaksi.http://www.hs.fi/kulttuuri/Imaginaerum+on+sekava+elokuva/a1305614402194 Marraskuun 2012 lopulla ensi-iltaan tulleesta elokuvasta tuli teattereissa floppi. Se keräsi Suomessa runsaassa kuukaudessa vain noin 7 400 katsojaa ja tuotti budjetistaan vain viisi prosenttia rahaa takaisin. Tuotantoyhtiölle Imaginaerum oli vähäriskinen, koska Nightwish rahoitti sen suurelta osin itse ja se oli suunnattu ensisijaisesti fanituotteeksi. == Lähteet == == Aiheesta muualla == * Virallinen sivusto * Imaginaerum Nightwishin sivustolla Luokka:Vuoden 2012 suomalaiset elokuvat Luokka:Suomalaiset musiikkielokuvat Luokka:Suomalaiset fantasiaelokuvat Luokka:Solar Filmsin elokuvat Luokka:Elokuvat metallimusiikista
KNM Gor

KNM Gor oli Norjan laivaston vuonna 1884 vesillelaskettu Gor-luokan 2. luokan tykkivene. == Valmistus == Alus tilattiin Hortenin laivastotelakalta, missä sen köli laskettiin telakkanumerolla 64. Alus laskettiin vesille 7. toukokuuta 1884 ja se otettiin palvelukseen vielä samana vuonna. == Palvelus == Vuonna 1914 hieman ennen ensimmäistä maailmansotaa alus muutettiin miinalaivaksi, jolloin sen aseistusta kevennettiin korvaamalla raskas 26 centtimetrin tykki belgialaisella 120 millimetrin Cockerill QF -tykillä. Kevenemisen seurauksena alus kykeni vastaanottamaan 55 miinaa ja samalla miehistön tarve väheni kymmenellä.Conway's 1906-1921 s. 348 Alus liitettiin toisen maailmansodan alkaessa 2. meripuolustusalueen 2. miinalaivueeseen päällikkönään A. Lea. Saksan hyökättyä Norjaan Gor hylättiin 5. toukokuuta 1940 Kjelkenesiin Sognvuonoon, josta saksalaiset valtasivat aluksen. Alus sijoitettiin Saksan laivaston sukellusveneiden emälaivaksi. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen maaliskuussa 1947 öljyproomuksi Fjeldberk Bruk A/S:lle Hundvågiin.Conway's 1922-1946 s. 379 Alus rekisteröitiin vuonna 1953 MT Gorinaksi ja sen omistajaksi tuli vuonna 1957 A/S Transport Stavangerista, joka myi aluksen edelleen helmikuussa 1958 A/B Skeppshjälpille Göteborgiin Ruotsiin. Alus palveli satama-aluksensa Göteborgin satamassa, kunnes se poistettiin rekisteristä vuonna 1960. Aluksen kohtalo tämän jälkeen on jäänyt avoimeksi.Abelsen, Frank s. 144 == Lähteet == * * * * ===Viitteet=== Luokka:Norjan laivaston Gor-luokan tykkiveneet
Timo Kallinen

Timo Martti Kallinen (19. toukokuuta 1947 Helsinki – 4. lokakuuta 2013 Hyvinkää) oli suomalainen teatteritaiteen tohtori ja ohjaaja. Hän jäi eläkkeelle Teatterikorkeakoulun lehtorin virasta kesäkuussa 2010. Kallisen varhaisempiin teatteripyrintöihin kuului muun muassa Ressun taiteellisen teatterin perustaminen vuonna 1965. Ohjaajaksi hän valmistui Suomen Teatterikoulusta vuonna 1971 ja aloitti opettamisen seuraavana vuonna. Poliittiseen toimintaan Kallinen osallistui SKP:n riveissä muun muassa eduskuntavaaliehdokkaana. Timo Kallinen oli filosofi Yrjö Kallisen veljenpoika. ==Teoksia== * * * ==Tunnustukset== * Näyttämötaiteen kultainen ansiomerkki (Suomen Teatterijärjestöjen Keskusliitto), 2009 == Lähteet == Luokka:Suomalaiset teatteriohjaajat Luokka:Vuonna 1947 syntyneet Luokka:Vuonna 2013 kuolleet
Sajaman kansallispuisto

Sajaman kansallispuisto on luonnonsuojelualue Bolivian lounaisosassa . Se sijaitsee Andeilla lähellä Chilen rajaa. Puistoon kuuluu Bolivian korkein vuorenhuippu, 6542-metrinen Nevado Sajama, joka on sammunut tulivuori. Siellä tavataan vikunjoiden ja laamojen laumoja sekä flamingoita. Puisto on Bolivian vanhin suojelualue. Se perustettiin vuonna 1939 pääasiassa suojelemaan maailman korkeimmalla kasvavaa metsää, Polylepis tarapacana -kasvustoa. Bolivia on ehdottanut puistoa myös Unescon maailmanperintöluetteloon.Sajama National Park Tentative List. Unesco World Heritage Centre Puistossa on jäänteitä espanjalaisten tuloa edeltävältä ajalta: luolamaalauksia ja värikkäitä hautarakennuksia, joita kutsutaan nimellä chullpa. == Lähteet == Luokka:Bolivian kansallispuistot
KNM Tyr (1887)

KNM Tyr oli Norjan laivaston vuonna 1887 vesillelaskettu Gor-luokan 2. luokan tykkivene. == Valmistus == Alus tilattiin Hortenin laivastotelakalta. Se laskettiin vesille 16. maaliskuuta 1887 ja otettiin palvelukseen samana vuonna. == Palvelus == Vuodesta 1900 alkaen alus oli reservissä, kunnes se palautettiin palvelukseen vuoden 1905 liikekannallepanossa. Se sijoitettiin 14. huhtikuuta 1910 Norjan laivaston ensimmäisen sukellusveneen KNM Kobbenin emälaivaksi, missä tehtävässä se oli vuoden 1913 loppuun. Vuonna 1914 hieman ennen ensimmäistä maailmansotaa alus muutettiin miinalaivaksi, jolloin aseistusta kevennettiin korvaamalla raskas 26 centtimetrin tykki belgialaisella 120 millimetrin Cockerill-tykillä. Kevenemisen seurauksena alus kykeni vastaanottamaan 55 miinaa ja miehistön tarve väheni kymmenellä. Vuosina 1914–1918 alus oli Oslovuonon suulla aseistettujen kalastusalusten johtoaluksena. Miinanraivauksen päätyttyä se siirrettiin 1. huhtikuuta 1919 reserviin.Conway's 1906-1921 s. 348 Saksan hyökättyä Norjaan Tyr hylättiin 20. huhtikuuta 1940 Skorpoon Hardangerinvuonoon, josta saksalaiset valtasivat aluksen. Saksan antauduttua ja Euroopan sotatoimien päätyttyä alus palautettiin toukokuussa 1945 Norjalle, joka myi sen samana vuonna.Conway's 1922-1946 s. 379 == Lähteet == * * * ===Viitteet=== Luokka:Norjan laivaston Gor-luokan tykkiveneet
Lehtimäki (täsmennyssivu)

Lehtimäki voi tarkoittaa seuraavia: ==Paikannimi== * Lehtimäki, entinen kunta Suomessa * Lehtimäenkulma (myös Lehtimäki), kulmakunta ja entinen koulupiiri Somerolla. * Lehtimäki (Lövkulla), Porvoon kaupunginosa * Lehtimäki, Nokian kaupunginosa ==Sukunimi== * Aino Lehtimäki (1914–2004), suomalainen näyttelijä * Armas Lehtimäki (1906–1994), suomalainen taidemaalari * Eero Lehtimäki (s. 1989), kapellimestari ja klarinetisti * Eeva Lehtimäki (s. 1968), suomalainen toimittaja * Hanna Lehtimäki (s. 1965), suomalainen liiketaloustieteilijä * Jalmar Lehtimäki (1896–1934), suomalainen punapäällikkö, Konrad ja Verner Lehtimäen veli * Joonas Lehtimäki (s. 1981), suomalainen sarjakuvataiteilija * Jouni Lehtimäki (s. 1964), suomalainen poliitikko * Konrad Lehtimäki (1883–1937), suomalainen kansanedustaja, kirjailija ja sanomalehtimies, Verner ja Jalmar Lehtimäen veli * Marika Lehtimäki (s. 1975), suomalainen jääkiekkoilija * Markku Lehtimäki (s. 1957), suomalainen kirjallisuustieteen professori * Mika Lehtimäki (s. 1966), suomalainen yleisurheilu-, jääkiekko- ja jalkapallovalmentaja * Miro Lehtimäki (s. 1997), suomalainen jääkiekkoilija * Olli Lehtimäki (s. 1980), suomalainen jalkapalloilija * Pekka Lehtimäki (1934–2013), suomalainen murretutkija ja fennistiikan professori * Riitta Lehtimäki (s. 1958), suomalainen toimittaja ja tietokirjailija * Pentti Lehtimäki (s. 1936), suomalainen kenraaliluutnantti * Sanna Lehtimäki (s. 1975), suomalainen maantiepyöräilijä * Teija Lehtimäki (s. 1981), suomalainen ampumahiihtäjä * Terho Lehtimäki (s. 1964), suomalainen ylilääkäri ja kliinisen kemian professori * Verner Lehtimäki (1890–1938), suomalainen seikkailija, lentäjä, sotilas ja vallankumouksellinen, Konrad ja Jalmar Lehtimäen veli. ==Muuta== * Lehtimäki Group, suomalainen linja- autoyrityskonserni.
Zafar Futehally

Zafar Rashid Futehally (19. maaliskuuta 1920 Andheri – 11. elokuuta 2013) oli intialainen luonnontutkija ja luonnonsuojelija. Futehally opiskeli taloustieteitä St. Xavier’s Collegessa Bombayssa. Valmistuttuaan hän työskenteli Dynacraft Machine Companyssa vuodesta 1942 alkaen. Se oli perheyhtiö, jota johtivat hänen veljensä ja serkkunsa. Futehally on kaukaista sukua Salim Alille. Hänen puolisonsa Laeeq Futehally on Alin sisaren- tai veljentytär. Heidän kaksi lastaan, tyttäret Zahida ja Shama, ovat kirjailijoita. Vuonna 1973 Futehally muutti Bangaloreen. Futehally perusti vuonna 1959 Newsletter for Birdwatchers -nimisen, vuosittain ilmestyvän lintutieteellisen lehden. Hänet nimitettiin Bombay Natural History Societyn kunniapuheenjohtajaksi. Vuonna 1965 Futehally organisoi IUCN:n kokouksen New Delhissä, hänet valittiin järjestön johtokuntaan 1966 ja varapuheenjohtajaksi 1969. Hän osallistui useisiin IUCN:n järjestämiin kampanjoihin, ja hänelle myönnettiin useita kunnianosoituksia. Toimiessaan muun muassa WWF:ssä hänellä oli suora yhteys silloiseen pääministeriin Indira Gandhiin. Futehally kirjoitti useita kansantajuisia lehtiartikkeleita. Vuonna 2007 hän toimitti ja julkaisi intialaisten lintuharrastajien antologian India through its birds. == Lähteet == == Aiheesta muualla == *Indian Birds Luokka:Intialaiset ornitologit Luokka:Vuonna 1920 syntyneet Luokka:Vuonna 2013 kuolleet
Azorella compacta

Azorella compacta on sarjakukkaiskasveihin kuuluva pienikokoinen kasvi. Se kasvaa Andien vuoristossa yli kolmen kilometrin korkeudessa. Kasvi muodostaa mattoja hiekkamaahan ja kivien pinnoille. Kasvi selviää ankarissa olosuhteissa: kylmässä ja kuivassa ilmastossa kovan auringonpaahteen alla.Azorella compacta Chile Flora Sitä kerätään polttoaineeksi, mikä on johtanut kasvin uhanalaistumiseen. == Lähteet == == Aiheesta muualla == *iNaturalist: Azorella compacta *Global Biodiversity Information Facility (GBIF): Azorella compacta *PlantList: Azorella compacta compacta
Ryhtä

Ryhtä on kylä Somerolla Paimionjoen vesistön etelärannalla noin 10 kilometriä Somerolta Kosken suuntaan. Kylän väkiluku vuonna 2011 oli 19, mikä teki siitä Someron 47 varsinaisesta kylästä väkiluvultaan 43. suurimman. Ryhdän naapurikyliä ovat Kärilä lännessä, Lahti pohjoisessa, Kimala idässä ja Syvänoja etelässä.Lehtonen 1990: 505. Kylä kuuluu Pyölin postinumeroalueeseen 31530 Pyöli. Historialtaan Ryhtä on yksinäistalo, joka säilyi jakamattomana aina vuoteen 1927. Vanhalla kylätontilla Paimionjoen rannalla sijaitseva tilan talouskeskus muodostaa maisemallisesti ja paikallishistoriallisesti merkittävän kokonaisuuden.Lehtonen 1990: 414-415. Nimi Ryhtä esiintyy Suomessa Someron Ryhdän ohella vain talonnimenä Tammelan Kallion kylässä. Nimet kuitenkin lienevät toisistaan riippumattomia. Isossajaossa kylä on ollut omana jakokuntanaan, mutta alun perin sen arvellaan olleen samaa jakokuntaa viereisten Kimalan, Kärilän, Lahden ja Pyölin kanssa. ==Lähteet== * ===Viitteet=== Luokka:Someron kylät
Ryhtä (täsmennyssivu)

Ryhtä voi tarkoittaa seuraavia: * Ryhtä, kylä Somerolla * Ryhtä, suomenkielinen sukunimi. Tunnettuja nimenkantajia ovat: **Niilo Ryhtä (1906–1995), kansanedustaja, ministeri ja maaherra. Luokka:Sukunimet
Tervon varalaskupaikka

Tervon varalaskupaikka sijaitsee Tervon kunnassa seututie 551:llä noin kaksi kilometriä kunnan keskustasta Karttulaan päin. Varalaskupaikan pituus on noin kolme kilometriä. Tervon varalaskupaikka on osa Suomen maantietukikohtien järjestelmää. == Tiedot == * Eteläinen kynnys, kiitotie 31: * Pohjoinen kynnys, kiitotie 14: Luokka:Lentokoneiden varalaskupaikat Luokka:Suomen lentopaikat Varalaskupaikka
Madidin kansallispuisto

Madidin kansallispuisto on luonnonsuojelualue Bolivian pohjoisosassa . Se sijaitsee Amazonin sademetsäalueella. Puisto on perustettu vuonna 1995. Sen eläin- ja kasvilajisto kuuluu Etelä-Amerikan monipuolisimpiin. Puisto on maailman laajimpia, lähes 19 000 neliökilometria. Siellä elää noin tuhat lintulajia ja 6000 kasvilajia. == Lähteet == Luokka:Bolivian kansallispuistot
KNM Æger (1893)

KNM Æger oli Norjan laivaston 2. luokan tykkivene. == Valmistus == Alus tilattiin laivastontelakalta Hortenista ja se laskettiin vesille 1. heinäkuuta 1893. Se poikkesi muista Norjan laivaston tykkiveneistä 1,5 tuuman panssarikantensa vuoksiConway's 1860-1905 s. 370. == Palvelus == Alus oli luokiteltu sluupiksi ennen käytöstä poistamistaan vuonna 1932Conway's 1922-1946 s.379. Alus myytiin kaksi vuotta myöhemmin. == Lähteet == * * * ===Viitteet=== Luokka:Norjan laivaston tykkiveneet
Eddie Redmayne

Edward John David ”Eddie” Redmayne (s. 6. tammikuuta 1982) on brittiläinen Oscar-palkittu näyttelijä ja malli, joka on näytellyt muun muassa elokuvissa My Week with Marilyn (2011), Les Misérables (2012), Kaiken teoria (2014), Tanskalainen tyttö (2015) ja Ihmeotukset ja niiden olinpaikat (2016). Kaiken teoriasta hänet palkittiin parhaan miespääosan Oscarilla, Golden Globella, Baftalla ja SAG-palkinnolla. Hän voitti parhaan miessivuosan Tony-palkinnon vuonna 2010 esiintymisestään näytelmässä Red. Hän on myöhemmin katunut esiintymistään Tanskalainen tyttö -elokuvassa, koska Redmaynen mielestä elokuvan pääosassa olisi pitänyt olla transsukupuolinen henkilö esittämässä elokuvan transsukupuolista protagonistia. == Yksityiselämä == Redmayne meni naimisiin Hannah Bagshawen kanssa 15. joulukuuta 2014. Heidän esikoisensa Iris Mary syntyi kesäkuussa 2016. Parin toinen lapsi, Luke Richard, syntyi maaliskuussa 2018. == Filmografia == Elokuvat Vuosi Suomenkielinen nimi Alkuperäinen nimi Rooli 2006 Soluttautujat Like Minds Alex Forbes 2006 The Good Shepherd The Good Shepherd Edward Jr. 2007 Savage Grace Savage Grace Antony Baekeland 2007 Elisabet – Kultainen aikakausi Elizabeth: The Golden Age Anthony Babington 2008 The Yellow Handkerchief The Yellow Handkerchief Gordy 2008 Kuningattaren sisar The Other Boleyn Girl William Stafford 2009 Powder Blue Powder Blue Qwerty Doolittle 2009 Glorious 39 Glorious 39 Ralph Keyes 2010 Black Death Black Death Osmund 2011 Hick Hick Eddie Kreezer 2011 My Week with Marilyn My Week with Marilyn Colin Clark 2012 Les Misérables Les Misérables Marius Pontmercy 2014 Kaiken teoria The Theory of Everything Stephen Hawking 2015 Nouseva Jupiter Jupiter Ascending Balem The King 2015 Tanskalainen tyttö The Danish Girl Lili Elbe 2015 Taru Sodorin kadonneesta aarteesta Thomas and Friends - Sodor’s Legend of the Lost Treasure Ryan (ääni) 2016 Ihmeotukset ja niiden olinpaikat Fantastic Beasts and Where to Find Them Newt "Lisko" Scamander 2018 Luolamies Early Man Tuk (ääni) 2018 Ihmeotukset: Grindelwaldin rikokset Fantastic Beasts: The Crimes of Grinderwald Newt "Lisko" Scamander 2022 Ihmeotukset: Dumbledoren salaisuudet Fantastic Beasts: The Secrets of Dumbledore Newt "Lisko" Scamander Televisio Televisio Televisio Televisio Televisio Vuosi Suomenkielinen nimi Alkuperäinen nimi Jakso Rooli 1998 Animal Ark Animal Ark Jakso "Bunnies in the Bathroom" John Hardy 2003 Tohtorit Doctors Jakso "Crescendo" Rob Huntley 2005 Elizabeth I Elizabeth I Jakso "Southampton" Southampton 2008 Tess of the d'Urbervilles Tess of the d'Urbervilles 4 jaksoa Angel Clare 2010 Taivaan pilarit The Pillars of the Earth 8 jaksoa Jack Jackson 2012 Mustarastas laulaa Birdsong 2 jaksoa Stephen Wraysford == Lähteet == ==Aiheesta muualla== Luokka:Englantilaiset näyttelijät Luokka:Parhaan miespääosan Oscar-palkinnon saajat Luokka:Golden Globe -palkinnon saajat Luokka:SAG-palkinnon saajat Luokka:BAFTA-palkinnon saajat Luokka:Tony-palkinnon saajat Luokka:Vuonna 1982 syntyneet Luokka:Elävät henkilöt
KNM Uller

KNM Uller on ollut kolmen Norjan laivaston aluksen nimenä. *KNM Uller (1845), kuunari *KNM Uller (1876), Vale-luokan 2. luokan tykkivene *KNM Uller (N50), miinanraivaaja.